Diari Oficial de la Generalitat Valenciana


Sumari del DOGV 9722, del 10-11-2023 (2023/10716)

RESOLUCIÓ de 27 d'octubre de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia, relativa a la inscripció en el Registre de fundacions de la Comunitat Valenciana d'una nova entitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10702


Data del document
:   27-10-2023

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 27 d'octubre de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia, relativa a la inscripció en el Registre de fundacions de la Comunitat Valenciana d'una nova entitat. [2023/10973]  
La Secretaria Autonòmica de Justícia, ha dictat la resolució següent:  
  
- Resolució de 23 d'octubre de 2023, del secretari autonòmic de Justícia, per la qual es va acordar inscriure en el Registre de fundacions de la Comunitat Valenciana l'entitat denominada Fundació Iñaki Berenguer de la Comunitat Valenciana, amb el número 261A, i classificar-la amb el caràcter social (60). El domicili de la Fundació queda establit a Muro de Alcoy (Alacant) C.P. 03078, carrer Enric Valor, número 2, esc. 2, 4t I.  
Fins i activitats:  
«La Fundació persegueix els fins següents:  
a) Fomentar l'aprofitament de l'educació a l'abast dels joves.  
  
b) b) Fomentar l'aprofitament de l'educació a l'abast dels joves.  
  
c) Donar visibilitat i suport a les organitzacions sense ànim de lucre locals.  
d) Fomentar els valors de solidaritat amb les organitzacions que fan costat a col·lectius desfavorits.  
e) El progrés social.  
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
Per al compliment dels seus fins, la Fundació pot realitzar, entre altres, les activitats següents:  
a) La convocatòria de premis, beques i ajudes a favor d'estudiants que destaquen en els seus resultats acadèmics.  
b) La convocatòria de premis, beques i ajudes a favor d'estudiants que premien l'excel·lència i promoguen valors de solidaritat i implicació en el progrés de la societat.  
c) El reconeixement de líders que han destacat amb les seues professions en la societat, reconeixent no sols l'excel·lència i contribució professional sinó també l'honestedat, l'afany de superació i el servei a la societat, a través entre altres, de premis i ajudes.  
d) La col·laboració amb altres fundacions o associacions sense ànim de lucre de qualsevol mena i altres entitats de mecenatge que promoguen valors de solidaritat en qualsevol àmbit, incloent-hi el finançament dels seus projectes relacionats amb els seus fins fundacionals.  
e) Realitzar totes aquelles tasques subordinades, complementàries o accessòries a les activitats principals, com ara esdeveniments de lliurament de premis o labors de comunicació.  
f) Exercir les activitats econòmiques necessàries per al compliment dels fins.  
I, de manera genèrica, dur a terme totes aquelles actuacions que conduïsquen al millor assoliment dels seus fins.»  
Beneficiaris:  
«La Fundació no té beneficiaris concrets o determinats, sinó que l'activitat fundacional beneficiarà a col·lectivitats genèriques de persones, físiques o jurídiques, i determinarà d'aquestes col·lectivitats els beneficiaris finals a través de criteris de selecció objectius i imparcials.  
  
De manera especial i a títol enunciatiu, podran ser potencials beneficiaris de la Fundació estudiants de la Comunitat Valenciana o qualsevol persona física o entitat interessada en les activitats socioeducatives i solidàries a desenvolupar per la Fundació.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada».  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 27 d'octubre de 2023.- El secretari autonòmic de Justícia (p. d. R 02.08.2019; DOGV 8606, 05.08.2019): Eduardo Luis Ruiz Navarro.